मिडिल स्कूल में छात्रों के लिए शुरू होगा खेल पीरियड, देंगे प्रशिक्षण
राज्य शिक्षा केन्द्र ने प्रदेश के पांच जिलों में मुरैना को भी शिक्षकों की ट्रेनिंग के लिए शामिल किया है
भास्कर संवाददाता | मुरैना
जिले के 100 मिडिल स्कूलों में खेल विषय का पीरियड नए शिक्षा सत्र से शुरू होगा। इसके लिए शिक्षकों को स्पोर्टस फोर डवलपमेंट की पांच दिवसीय ट्रेनिंग दी जा चुकी है। खेल खिलाने के लिए रा’य शिक्षा केन्द्र ने स्कूलों को एक-एक किट भी दी है।
खेल विषय की ट्रेनिंग यूनिसेफ के स्पोर्टस ट्रेनर इंत्याज अली से लेकर स्टेट स्पोर्ट ट्रेनर हेमंत कुशवाह, रघुराज सिंह परमार, मनोज तोमर, फखरुद्दीन खां, सुरेखा शर्मा व एसएएफ मिडिल स्कूल के हेडमास्टर केन्द्र सिंह सिकरवार सहित सीएसी पंजाब सिंह यादव को दी जा चुकी है। इसके अलावा शिक्षकों को हैंडबॉल, फुटबॉल, कैच एंड थ्रो गेम, टच डाउन व लेग क्रिकेट खिलाना भी सिखाया है। मुरैना के अलावा कैलारस क्षेत्र में सबलगढ़, पहाडग़ढ़ व कैलारस के 50 शिक्षकों की स्पोर्टस फोर डवलपमेंट की ट्रेनिंग दी गई है। ट्रेंड शिक्षक जिले के 100 मिडिल स्कूलों में खेल विषय पढ़ाने व खेल खिलाने का काम कर रहे हैं।
ऐसे खेल जिनसे चोट न आए बच्चों को: राज्य शिक्षा केन्द्र की मंशा है कि मिडिल स्कूल के बच्चों के शारीरिक व मानसिक विकास के लिए उन्हें ऐसे खेल खिलाए जाएं जिनसे उनका मनोरंजन भी हो और उन्हें चोट भी नहीं आए।
hin_Deva hin_Deva bho_Deva hin_Deva hin_Deva hin_Deva